**Doložka zlučiteľnosti**

**právneho predpisu s právom Európskej únie**

**1. Predkladateľ právneho predpisu:** Vláda Slovenskej republiky

**2. Názov návrhu právneho predpisu:** Návrh zákona o podpore energeticky a environmentálne úsporných motorových vozidiel a o zmene a doplnení niektorých zákonov

**3. Problematika návrhu právneho predpisu:**

a) je upravená v práve Európskej únie:

*- primárnom*

Zmluva o Európskej únii a Zmluva o fungovaní Európskej únie - čl. 192 ods. 1

*- sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

Smernica Európskeho parlamentu a Rady 2009/33/ES z 23. apríla 2009 o podpore ekologických a energeticky úsporných vozidiel cestnej dopravy (Ú. v. EÚ L 120, 15. 05. 2009),

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

pre Slovenskú republiku vyplýva povinnosť transponovať smernicu Európskeho parlamentu a Rady 2009/33/ES najneskôr do 4. decembra 2010

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerní a vypracovanie tabuliek zhody k návrhom všeobecne záväzných právnych predpisov

september 2010

c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie:

Slovenskej republike bolo doručené formálne oznámenie týkajúce sa porušenia č. 2011/0355 vo vzťahu k smernici 2009/33/ES

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

smernica Európskeho parlamentu a Rady 2009/33/ES je prebratá v úplnom rozsahu týmto zákonom

**5. Stupeň zlučiteľnosti návrhu právneho predpisu alebo návrhu  legislatívneho zámeru s právom Európskej únie:**

úplný

**6. Gestor a spolupracujúce rezorty:**

Úrad pre verejné obstarávanie

Ministerstvo dopravy, výstavby a regionálneho rozvoja SR